ANUNŢ
privind consultarea publică a proiectului de Decizie cu privire la amalgamarea voluntară a unităţilor administrativ-teritoriale
Primăria Ciuciulea informează publicul interesat despre organizarea consultării publice a proiectului de Decizie privind amalgamarea voluntară a unităţilor administrativ-teritoriale satul Ciuciulea şi comuna Cuhneşti.
Proiectul de Decizie are ca obiect aprobarea amalgamării voluntare a următoarelor unităţi administrativ-teritoriale:
-satul Ciuciulea;
-comuna Cuhneşti.
Elaborarea şi adoptarea proiectului de Decizie are ca scop aprobarea amalgamării voluntare a unităţilor administrativ-teritoriale participante, ca rezultat al parcurgerii etapei juridico-procedurale de analiză, consultare şi fundamentare, această decizie reprezentând actul deliberativ prin care autorităţile administraţiei publice locale îşi exprimă acordul formal asupra comasării unităţilor vizate.
Totodată, prin efectul său juridic, decizia constituie temeiul pentru consolidarea dosarului de amalgamare voluntară şi trasminterea acestuia către Cancelaria de Stat a Republicii Moldova, în vederea iniţierii procedurilor de elaborare şi promovare a proiectului de lege privind constituirea unităţii administrativ-teritoriale amalgamate, în conformitate cu prevederile Legii nr.225/2023 privind amalgamarea voluntară a unităţilor administrativ-teritoriale şi ale HG nr.925/2023 privind aprobarea metodologiei de amalgamare voluntară a unităţilor administrativ-teritoriale.
Proiectul de Decizie şi materialele aferente(nita informativă, analiza conform pct.12 din Metodologie, viziunea UAT-urilor amalgamate, alte documente relevante) pot fi consultate la sediul primăriei Ciuciulea.
Modalitatea de participare
Cetăţenii, reprezentanţii societăţii civile, mediului de afaceri şi alte părţi interesate sunt invitaţi să prezinte recomandări şi opinii asupra proiectului de decizie.
Recomandările pot fi transmise până la data de 27.07.2026 la
Email:primariaciuciulea.gov@gmail.com sau la sediul primăriei. 
